alibayram/wikipedia-40-langs huggingface dataset:
ماكاتوبا

ماكاتوبا (بالبورتغالى:Macatuba) هى مدينه فى ولاية ساوباولو فى نص برازيل.

مدن البرازيل
وات تايلر

وات تايلر او والتر تايلر (بالانجليزى: Wat Tyler) (مات: 15 يونيه ، 1381) كان ثورى انجليزى قاد ثورة الفلاحين بتاعة سنة 1381 اللى بتعتبر اول ثوره شعبيه كبيره فى تاريخ انجلترا.كان لقيادته للثوره دور مهم جدا فى نجاحها كاول اعتراض شعبى على الضرايب القاسيه اللى كانت بتتفرض على الفلاحين و الطبقات الفقيره فى المجتمع.نجحو الفلاحين تحت قيادته فى انهم يستولو على مدينة كانتيربورى فى جنوب شرق انجلترا و اتقدمو منها و دمرو قصر سافوى و دخل لندن نفسها على راس 500000 ثاير و عدو
كوبرى لندن من غير مقاومه و وصلو لحد برج لندن و هناك اسرو اسقف كانتيربورى السيئ السمعه سيمون سودبورى و بعدين قطعو راسه هو و كام واحد من اتباعه.

يوم 15 يونيه حصلت معركه كبيره بين الثوار و بين الجيش الملكى اتجرح فيها وات تايلر جروح خطيره.شالوه زمايله و ودوه مستشفى بارتولومى. باوامر من عمدة لندن ويليام وولورث، اتجرجر وات من المستفى و اتسحل و اتقطعت راسه. بعد ما مات تايلر، سيطرت الحكومه بسرعه على الثوار و فرضت سيطرتها و نفذت اللى فى دماغها.

ثوريين انجليز
وفيات 1381
1068



مواليد 
 هينرى الاول ملك انجلترا

وفيات

اهم احداث السنه

مصادر
كانوبوس

كانوبوس هى مدينه مصريه قديمه فى دلتا النيل قريبه من مدينة ابو قير دلوقتى. كان فيها معبد للاله سيرابيس.

لينكات برانيه

سبب التسميه

مشاهير

شوف بارده 
 شخصيات مصريه مشهوره

مصادر

لينكات برانيه

مصادر 

مدن مصريه
اسكندريه
مكتبات مصر

مكتبات مصر

 مكتبة اسكندريه
 مكتبة جامعة القاهرة
 مكتبة دير سانت كاترين
 مكتبة الازهر
 دار الكتب و الوثائق القوميه
 المركز الثقافى القبطى
 المجمع العلمى المصرى
 مكتبة الجامعه الامريكيه
 مكتبة المعادى
 مكتبة مصر العامه
 مكتبة مبارك العامه
 مكتبة القاهره الكبرى
 مكتبة مركز المعلومات ودعم اتخاذ القرار
 مكتبة جامعة اسيوط
 مكتبة جامعة حلوان
 مكتبةجامعة المنوفيه
 مكتبة جامعة اسكندرية
 المكتبة القوميه الزراعيه
 مكتبة مصر الجديده
 مكتبة معهد جوته
 مكتبات جمعية الرعاية المتكاملة
 مكتبة المعهد الفلمنكى الهولندى
 مكتبة المعهد القومى للبحوث الفلكية والجيوفيزيقية
 مكتبة دار الاوبرا المصرية
 مكتبة مصلحة الكيمياء
 مكتبة كلية الفنون الجميلة جامعة الاسكندرية
 مكتبة نقابة الصحفيين
 مكتبة اكاديمية الفنون
 مكتبة المركز القومى للبحوث الاجتماعية والجنائية

 
مصر
مكتبات
ليستات
ناصر الدين شعبان

الملك الأشرف ناصر الدين شعبان ابن الامجد حسين ابن الناصر محمد بن قلاوون ( اتوفى فى القاهره سنة 1377 ) ، سلطان الدولة المملوكيه الاتنين و عشرين  ابن الامير حسين ابن الناصر محمد بن قلاوون و ابن عم السلطان صلاح الدين محمد . حكم مصر من سنة 1363 لسنة 1377. اهم احداث عصره الهجوم اللى شنه بيير دو لوزينان Pierre de Lusignan ( بطرس الاول لوزينان ) Peter I ملك قبرص على مدينة اسكندرية فى شمال مصر سنة 1365 و اللى اتعرف باسم " وقعة اسكندريه ".

فهرست وملحوظات

المراجع 
 ابن اياس: بدائع الزهور فى وقائع الدهور (6 مجلدات)، الهيئة المصرية العامة للكتاب، 1982
 ابن تغري: النجوم الزاهرة فى ملوك مصر و القاهرة، (16 مجلد)، دار الكتب و الوثائق القومية، مركز تحقيق التراث، القاهرة 2005
 جمال الدين الشيال (استاذ التاريخ الاسلامى): تاريخ مصر الاسلامية، دار المعارف، القاهرة 1966
 حمدى السعداوى، صراع الحضارات، المماليك، معروف اخوان، اسكندريه
 المقريزي: السلوك لمعرفة دول الملوك، (9 مجلدات) دار الكتب، القاهرة 1996
 المقريزي: المواعظ و الاعتبار بذكر الخطط والأثار، (4 اجزاء) مطبعة الاداب، القاهرة 1968
 النويرى الاسكندرانى، وقعة الاسكندرية، تحقيق سهيل زكار، دار التكوين للطباعة و النشر، دمشق 2008
 قاسم عبده قاسم: عصر سلاطين المماليك - التاريخ السياسى و الاجتماعى، عين للدراسات الانسانية و الاجتماعية، القاهرة 2007
 شفيق مهدى (دكتور): مماليك مصر و الشام، الدار العربية للموسوعات، بيروت 2008

مماليك
سلاطين مصر المملوكيه
حكام مصر
تاريخ مصر
تاريخ مصر المملوكيه
مماليك بحريه
علاء الدين على

الملك المنصور على ابن الأشرف شعبان ابن حسين ابن الناصر محمد بن قلاوون (اتوفى فى القاهره سنة 1381)، سلطان الدولة المملوكيه التالت و عشرين  ابن السلطان ناصر الدين شعبان. اتنصب سلطان على مصر سنة 1377 و هو عنده حوالى سبع سنين و ابوه لسه عايش، و حكم لغاية سنة 1381.

فهرست وملحوظات

المراجع 
 ابن إياس: بدائع الزهور فى وقائع الدهور (6 مجلدات)، الهيئة المصرية العامة للكتاب، 1982
 ابن تغري: النجوم الزاهرة فى ملوك مصر و القاهرة، (16 مجلد)، دار الكتب و الوثائق القومية، مركز تحقيق التراث، القاهرة 2005
 جمال الدين الشيال (استاذ التاريخ الاسلامى): تاريخ مصر الاسلامية، دار المعارف، القاهرة 1966
 حمدى السعداوى، صراع الحضارات، المماليك، معروف اخوان، اسكندريه
 المقريزي: السلوك لمعرفة دول الملوك، (9 مجلدات) دار الكتب، القاهرة 1996.
 المقريزي: المواعظ و الاعتبار بذكر الخطط والأثار، (4 اجزاء) مطبعة الاداب، القاهرة 1968.
 قاسم عبده قاسم: عصر سلاطين المماليك - التاريخ السياسى و الاجتماعى، عين للدراسات الانسانية و الاجتماعية، القاهرة 2007
 شفيق مهدى (دكتور): مماليك مصر و الشام، الدار العربية للموسوعات، بيروت 2008

مماليك
سلاطين مصر المملوكيه
حكام مصر
تاريخ مصر
تاريخ مصر المملوكيه
مماليك بحريه
شارل ليبون

شارل ليبون رجل اعمال فرنساوى ,انشأ مصنع للغاز فى مدينة دييب الفرنسية مسقط رأسه وفى سنة 1838 انشاء مصانع مماثلة فى بعض المدن الأسبانية " مدريد ـ بارسلونا ـ فالنسيا " وفى سنة 1841 حصل على امتياز الانارة العامة فى مدينة الجزائر العاصمة

حصل فى سنة 1864 على حق استغلال اضاءة مدينة القاهرة باستخدام الغاز فى السنة اللى تولى فيه الخديوى اسماعيل الحكم.

وفى نفس السنة حصل شارل ليبون على اول عقد يعطيه امتياز استغلال الغاز فى اضاءة مدينة اسكندرية ولمدة 99 سنة.

أدخلت شركة ليبون استخدام الكهرباء فى الانارة سنة 1893
وكانت القاهرة واسكندرية اول مدينتين شهدتا استخدام الكهرباء فى أغراض الانارة فى نهاية القرن التسعتاشر, تلتهما بورسعيد وطنطا فى سنة 1902

رجال اعمال فرنساويين
كوربين بلو

كوربين بلو ريڤيرز (Corbin Bleu Reivers) هو ممثل ومغنى امريكانى.

حياته 
كوربين بلو اتولد يوم 21 فبراير سنة 1989) فى بروكلين، نيو يورك فى امريكا.

شغله 
كوربين بلواشتهر بعد فى الفيلم الغنائي (High School Musical) اللى قدمته (قناة ديزني), وديسكڤري كيدز مسلسل تلفزيوني الرحلة 29 لتحت، وقناة ديزني الفيلم فى الانتقال! وظهوره ضيف شرف فى حلقات كتير من (هانا مونتانا).

وانتج البومين (Another Side) فى 1 مايو, 2007. الالبوم لاول مرة فى عدد السته و تلاتين على لوحة امريكا 200, وباع 18،000 نسخة فى الاسبوع الاول, و (Speed Of Light) فى 10 مارس, 2009 فى امريكا.

الافلام و المسلسلات اللى اشترك بيها 
 1996 High Incident: مسلسل
 1996 ER: مسلسل
 1997 Malcolm & Eddie: مسلسل
 2000 Cover Me: Based on the True Life of an FBI Family: مسلسل
 2001-2002 Amanda Show: مسلسل
 2005-2007 Flight 29 Down: مسلسل
 2006 Ned's Declassified School Survival Guide: مسلسل
 2008 Jonas Brothers: Living The Dream: مسلسل
 2009 Phineas and Ferb: مسلسل
 1998 Soldier: فيلم
 1998 Beach Movie: فيلم
 1999 Family Tree: فيلم
 1999 Mystery Men: فيلم
 1999 Galaxy Quest: فيلم
 2004 Catch That Kid: فيلم
 2006 High School Musical: فيلم
 2007 Jump In: فيلم
 2007 Hannah Montana: مسلسل
 2007 High School Musical 2: فيلم
 2008 The Secret of the Magic Gourd: فيلم
 2008 High School Musical 3: Senior Year: فيلم
 2009 Free Style: فيلم
 2009 The Beautiful Life: مسلسل

الالبومات 
 2007 (Another Side): Pop
 2009 (Speed Of Light): Pop, Rock

اغاني اشترك بيها 
 2007 (Still There for Me): مع (فانيسا هادجنز) فى البومه الاول
 2007 (I Don't Dance): مع (لوكاس غرابيل)
 2008 (The Boys Are Back): مع (زاك إيفرون)

البوم ت كل له 
 2006 (Flight 29 Down)
 2007 (Disneymania 5)
 2007 (Disney Channel Holiday)
 2009 (Disney Channel Playlist)

لينكات برانيه 
 كوربين بلو فى elcinema
 
 Official Website

مصادر 

كوربين بلو
كوربين بلو
مغنيين امريكان
امريكان جامايكيين
متعلمين فى فيوريللو اتش. لاجوارديا هاى سكول
الابندا

الابندا (نطق: /αlαˈbαndα/) هى مسرحية كوميدية اتصورت للتليفزيون 1998 و كانت اخر عمل يجمع بين علاء ولى الدين و محمد هنيدى. و كان اخر عمل ظهرت فيه منى عبد الغنى قبل ما تلبس الحجاب.

بطولة 

مسرحيات مصريه
زاك ايفرون

زاكارى دايفيد ألكساندر إيفرون (Zachary David Alexander "Zac" Efron) هو ممثل ومغنى أمريكانى اتولد فى (18 اكتوبر 1987) فى سانت لويس كاليفورنيا فى امريكا.

اشتهر زاك إيفرون بعد دوره فى الفيلم الغنائى  اللى قدمته قناة ديزنى وظهوره كضيف شرف فى حلقات مسلسل , فى 2007.

الافلام و المسلسلات 
 2001 Firefly: مسلسل
 2002 Melinda's World: مسلسل
 2001 The Guardian: مسلسل
 2003 The Big Wide World of Carl Laemke: مسلسل
 2001 Miracle Run: مسلسل
 2003 ER : مسلسل
 2004 Room Raiders: مسلسل
 2004 Triple Play: مسلسل
 2005 Sick Inside by Hope Partlow: مسلسل
 2005 The Replacements: مسلسل
 2005 The Derby Stallion: مسلسل
 2006 If You Lived Here, You'd be Home Now: مسلسل
 2006 Heist: مسلسل
 2005 Summerland: مسلسل - 16 حلقة
 2005 CSI: Miami: مسلسل
 2006 NCIS: مسلسل
 2007 Punk'd: مسلسل
 2008 Robot Chicken: فيلم
 2008 Saturday Night Live: مسلسل
 2009 PMe and Orson Welles: فيلم
 2009 Saturday Night Live: مسلسل
 2009 Entourage: مسلسل
 2010 The Death and Life of Charlie St. Cloud: فيلم
 2006 The Suite Life of Zack & Cody: مسلسل
 2006 High School Musical : فيلم
 2007 Hairspray: فيلم
 2007 High School Musical 2: فيلم
 2008 High School Musical 3: فيلم
 2009 17 Again: فيلم
 2011 Jonny Quest: فيلم

ڤيديو كليپ 
 2007 Hairspray Soundtrack: فى 10 يوليه 2007
 2007 High School Musical 2 Soundtrack: فى 14 اغسطس 2007
 2008 High School Musical 3: Senior Year Soundtrack: فى 21 اكتوبر 2008
 V : Vanessa Hudgens : Say Ok : March 27, 2007

الاغانى 
 2007 "What Time Is It?": Pop
 2007 Bet on It: Pop
 2007 Gotta Go My Own Way: Pop
 2007 Everyday: Pop
 2008 A Night to Remember: Pop
 2008 Right Here, Right Now: Pop
 2008 Can I Have This Dance: Pop
 2008 The Boys Are Back: Pop

الجوايز 
Teen Choice Award

Kids' Choice Award

Hollywood Film Award

Young Hollywood Award

MTV Movie Award

Young Artist Award

Critics Choice Award

لينكات برانيه 
 
 http://zac-efron.com/ Official Website

مصادر 

زاك إيفرون
زاك إيفرون
لاادريين امريكان
يهود امريكان
احمد شعبان

احمد شعبان ، ( - اتقتل عند رفح المصريه، سينا،مصر، 6 يناير 2010 ) عسكرى مجند مصرى فى قوات حرس الحدود المصريه ضربوه الفلسطينيين بالنار عن طريق القنص وقتلوه يوم 6 يناير 2010 و هو فى برج مراقبه حدوديه عند نقطة البراهمه عند بوابة صلاح الدين فاستشهد و هو عنده 22 سنه وهو بيأدى واجبه فى الدفاع عن حدود مصر.

اتقتل المجند احمد شعبان فى نفس الحته اللى اتقتل فيها قبل كده ظابط حرس الحدود المصرى ياسر فريج. أتشيعت جنازة المجند المصرى البسيط فى عزبة محمد علي فى منشأة طاهر ، مركز أهناسيا فى محافظة بنى سويف وسط ذهول اهله و اهل قريته وحزن كبير. اشترك فى الجنازه حوالى 3 الاف مصرى.

قنص و قتل المجند البسيط اللى عينته حكومة مصر على الحدود أثار موجة استياء وسط الشعب المصرى و زادت الاصوات المصريه اللى بتطالب باخراج مصر من مشاكل العرب و وقف لعب دور "الاخ" الخانع المضروب على قفاه ، و التعامل معاهم على اسس دوليه محترمه زى كل بلاد العالم ما بتتعامل مع بعض.

مع ان دى مش اول مره مصريين يتقتلو وهما بيخدمو الدوله المصريه على الحدود ، لكن الحكومه المصريه صرحت بان " قوات حرس الحدود المصرية قادرة علي حماية حدود مصر " و سمى مندوبها قنص و قتل العساكر المصريين على حدود مصر " اعمال صبيانية " !! و ان " اى محاولة اخري لاستفزاز الامن المصري ، سوف تكون لها عواقبها " !

فى تعليق على الحدث كتب معلق مصرى فى جورنال الاهرام الصادر يوم 7 يناير 2010 : " يجب مستقبلا ان نتعامل مع كل العرب كاى دول اخرى لانهم زودوها اوى واحنا مش عاوزين الريادة دى الى ارفونا بيها خليهم يحلوا مشكلهم بعيد عننا كفايا الى احنا فيه " .

معلق مصرى تانى كتب فى نفس التاريخ : " والى متى ستظل مصر تهدئ وتهدئ وتهدئ وأبناؤها يقتلون يوما بعد يوم. لابد من موقف صارم وحازم وحاسم الا اذا كان دم الجندي فى نظر مصر لا يساوي شئ. نحن ننتظر بمنتهي الأسى والحزن رد فعل الحكومة وسيبك يا حكومة من حكاية الأشقاء لأنه لايوجد أشقاء على الجانب الاخر ".

معلق تالت كتب : " الى متى سنظل نكرر مقولة ان مصر هى الشقيقة الكبرى .. يبدو اننا الوحيدوناللى بصدقون ذلك .. فلا احد فى الدول العربية يكن اى احترام لمصر او المصريين " و سأل: " متى ستكون لدينا حكومة تدافع عن كرامتنا امام هؤلاء الغوغاء... ".

لينكات خارجيه ليها علاقه بالموضوع 
 شرطي مصري قتيل على الحدود 
 غزة: على من نطلق الرصاص 
 جنازة مهيبة لـ«الجندى الشهيد» 
 تشييع جنازة شهيد مصر فى مظاهرة شعبية وعسكرية 
 استشهاد مجند مصرى 
 مقتل جندي مصري برصاص من غزة
 مبارك رئيس غزة؟ 
 جرايم

مواليد 1987
وفيات 2010
عسكريين مصريين
عنف
مصريين اتقتلوا على ايدين فلسطينيين
لايحة مسافرين خطر

لايحة مسافرين خطر هى لايحه بتصدرها الولايات المتحده الامريكيه بخصوص مواطنين لدول بتعتبرهم بيمثلو خطر على امريكا وسلامة المواطنيين العاديين. اللايحه بتصدر بعد دراسات بتقوم بيها الجهات المعنيه و منها جهاز المخابرات سى أى إيه C.I.A.

فى اوائل يناير 2010 اصدرت امريكا لايحه بتضم 14 بلد ممكن مواطنيها يمثلو خطر على الطيارات و المسافرين العاديين و الامن الأمريكى. المسافرين من البلاد دى و الطيارات التابعه لبلادهم بيتعرضو لإجراءات تفتيش اضافيه من ضمنها عرضهم على اجهزه اشعه و اجراءات تانيه لضمان عدم خطورتهم على الامن و الناس. من الاربعتاشر بلد دول 9 بلاد من 22 دوله فى جامعة الدول العربيه، هى:
 الصومال
 الجزاير
 اليمن
 سوريا
 العراق
 ليبيا
 السودان
 السعوديه
 لبنان

المسافرين من البلاد دى ممنوع عليهم دخول التواليت قبل ساعه من وصول الطياره، و ممنوع عليهم تغطية نفسهم ببطاطين بطريقه تخفى اللى بيعملوه، و ممنوع ليهم يكون معاهم جوه الطياره اكتر من شنطه صغيره، و بعد ما تنزل الطياره بيتعاد تفتيشهم هما و الطياره تفتيش دقيق و لازم يكونو تحت عيون حراس الامن طول الوقت.

تفتيش مسافرين البلاد دى بيتضمن التفتيش بإستخدام اجهزة اشعه بتظهرهم عريانين عشان التأكد من إن ما عهمش متفجرات و اسلحه مخبينها فى اجسامهم او فى هدومهم الداخليه و ده زائد التفتيش اليدوى و مراقبتهم طول الوقت.

اوروبا هى كمان ناويه تصدر لايحه مشابهه لحماية اراضيها و مواطنيها.

مصادر 
 العربيه نت، يوم 338، 23 يناير 2010.

لينكات خارجيه ليها علاقه بالموضوع 
 اجراءات اضافيه لمسافرى 14 دوله
 حلوا عنا لا نريدكم أن تأتوا الى بلادنا
 إجراءات امنيه لطيارات
 العربية: المسلم ام الأمريكى 

عرب
امريكا
رحلة العيله المقدسه لمصر

بيتقال ان العيلة المقدسه ( العدرا مريم و يوسف النجار و المسيح و هو لسه طفل ) زارت الاماكن دى فى مصر:

1_ رفح

2_العريش

3_الفرما

4ـ تل بسطا

5ـالزقازيق

6ـ مسطرد (المحمه)

7ـ بلبيس

8ـ سمنود

9ـالبرلس

10ـ سخا

11ـ وادى النطرون

12ـالمطريه وعين شمس

13- الفسطاط

14- منطقة المعادى

15- منطقة البهنسا

16- جبل الطير

17- بلدة الأشمونيين

18- قرية ديروط الشريف

19ـ القوصية

20- قرية مير

21- دير المحرق

22- جبل درنكة

شوف كمان 
 شجرة العيله المقدسه

مسيحيه
مايكل سالفاجوس

مايكل سالفاجوس بارون القطن ورئيس الجالية اليونانية فى اسكندرية وابن قسطنطين سالفاجوس واحد من المساهمين فى تأسيس البنك الاهلى المصرى.

مصريين يونانيين
رجال اعمال مصريين
يونانيين متمصرين
مدبحة نجع حمادى

مدبحة نجع حمادى ، مدبحه اتعملت ليلة 7 يناير 2010 جنب مطرانية نجع حمادى فى محافظة قنا راح ضحيتها ست مصريين مسيحيين و حارس مسلم غير عدد من الجرحى بعد ما اتفتحت عليهم النيران بشكل عشوائى و مكثف من عربيه و هما طالعين من قداس الاحتفال بعيد ميلاد المسيح. الأنبا كيرلس اسقف نجع حمادى نجى بعد ما رمى نفسه ع الارض وقت اطلاق النار. صرحت المصادر إن اللى ارتكبو الجريمه تلت اشخاص هما : محمد احمد حسين و هنداوى محمد و قرشى ابو الحجاج.

أصدر الأنبا كيرلس قرار بإلغاء الاحتفالات وإعلان الحداد فى المدينه ، وقال لـجورنال «المصرى اليوم» إنه كان المستهدف شخصى من الجناه، لرفضه الصلح فى أحداث فرشوط الاخيره، ومطالبته بتعويض المسيحيين المتضررين من الحادث.

اتشيعت جنازة اللى اتقتلو من كنيسة القديس ماريو حنا حبيب فى نجع حمادى و حصلت احتجاجات من المسيحيين و طالبو بإقالة محافظ قنا مجدى ايوب المحافظ المسيحى الوحيد فى مصر و اتدخل البوليس و اتجرح خمسه عشر من المتظاهرين.

يوم 8 يناير أعلن البوليس انه تم القبض على المجرمين التلاته بعد ما استسلمو للقوات اللى حاصرتهم و ضيقت عليهم الخناق. و ذكرت المصادر ان التلاته مجرمين سوابق.

مصر اللى اتعرفت عبر التاريخ بالتوليرانسيه و التعايش بين الأديان بقت بتعانى من النوعيه دى من الجرايم بعد انفتاحها على الثقافات العنيفه الغير متحضره بدل الانفتاح على الثقافات المتحضره المتقدمه لمستقبل مشرق لكل المصريين بغض النظر عن دياناتهم و معتقداتهم.

الفاجعه حصلت بعد ساعات من قتل العسكرى المصرى احمد شعبان اللى كان واقف على حدود مصر فى سينا يدافع عنها ، قتله قناص من غير ما يفكر اذا كان مسيحى و لا مسلم لانه كان بالنسبه له مصرى و بس.

شوف كمان 
 الارهاب فى مصر

لينكات خارجيه ليها علاقه بالموضوع 
 ارتياح قبطى وكنسى لإحالة أوراق الكمونى الى المفتى ...
 مصر تحيل المتهمين بهجوم نجع حمادى الى محكمة الطوارئ ...
 استياء الأقباط نتيجة ضعف الردع : إجراءات عاجلة لردع اى تهديد للوحدة الوطنية ...
 بعد تضييق الخناق عليهم منفذو هجوم نجع حمادي يستسلمون للامن المصري ...
 مسلحين يطلقون النار على مواطنين مسيحيين بنجع حمادى ...
 البوليس المصرية تحاصر منفذي هجوم أودى بـ7 أقباط فى الصعيد ...
 مقتل 6 مدنيين وشرطى فى اعتداء على مطرانيه للأقباط بالصعيد ...

عنف
مدابح
ارنست هاينريش اندروك

ارنست هاينريش اندروك (1878-1966) Ernst Heinrich Landrock سويسرى اسس مكتبة لينرت ولاندروك سنه 1924 وهي حالياً اقدم مكتبة على الاطلاق اسسها اجانب فى مصر باقية لغايهدلوقت فى منطقة وسط القاهرة.
عاش اندروك فى مصر60 سنه وتوفى فيها، و ساب عيلته فيها، وأحفاده هم اللى يديرون مكتبة لينرت ولاندروك حاليا بشارع شريف بالقاهرة.

بعد وفاته راحت ملكية الشركة «لكورت لامبليه» ابن مراته، وبعدها لابنه «د. ادوار لامبليه» سنه 1977

مكتبة لينرت ولاندروك أهم مكتبة مصرية فى كتب الفن القديم والحديث والمعاصر، باللغات الانجليزية والفرنسية والألمانية، وكمان عن اعمال (رودلف لينرت) الفوتوغرافيةالنادرة .وتحتفظ المكتبة بفوتوغرافيا التاريخ المصري قبل 100 سنه

احتفلت الجامعه الامريكيه فى القاهره ، بمرور 100 سنه على تأسيس اول مكتبة فى مصر والشرق تتخصص فى طباعة ونشر وبيع الصور الفوتوغرافية لمصر

«لينرت ولاندروك» سحر الشرق بعيون أوروبية

صور

مصادر 

رجال اعمال مصريين
رجال اعمال سويسريين
مواليد 1878
وفيات 1966
ابن رشد

ابن رشد هو أبو الوليد محمد بن أحمد بن محمد بن أحمد بن أحمد بن رشد الأوروبيين بيسموه Averrtoes و انشهر باسم ابن رشد الحفيد (مواليد 14 إبريل 1126م, كوردوبا - اتوفى 10 ديسمبر 1198م, مراكش) هوا فيلسوف و طبيب و فقيه و قاضى و فلكى و فيزيائى  مسلم أندلسى.حفظ موطأ مالك, و ديوان المتنبى. و درس الفقه على المذهب المالكى و العقيده على المذهب الأشعرى.

ابن رشد من أهم فلاسفه الإسلام. دافع عن الفلسفه وصحح لعلما و فلاسفه سابقين ليه زى ابن سينا و الفارابي, فهم نظريات أفلاطون و أرسطو. قدمه ابن طفيل لأبو يعقوب خليفه الموحدين فعينه طبيب ليه و بعدين قاضى فى كوردوبا. اتولى ابن رشد منصب القضاء فى أشبيليه, و فسر آثار أرسطو حسب رغبه الخليفه الموحدى أبو يعقوب يوسف, فى آخر حياته اتهمه علماء الأندلس و المعارضين ليه بالكفر و الإلحاد و أبعده أبو يوسف يعقوب لمراكش و امات فيها (1198 م)

علاقته بالحكم 

اتعرف على خليفه الموحدين ابو يعقوب يوسف سنه 1182م فعينه طبيبه الخاص و بعدها قاضى لكوردوبا و ااترقا فى المناصب. ابتدى يترجم و يشرح فلسفه ارسطو عشان كان الخليفه مهتم بالفلسفه. ابن رشد مع الوقت بقى من اكبر حاشيه الخليفه و معلم اولاده و ليه وضعه, بس الحاقدين عليه و اعدائه و مجموعات من المتشددين الدينيين بدأوا يقلقوا الخليفه منه و من افكاره و آرائه اللى ماكنتش عجباهم, و فعلا نجحوا فى انهم يوقعوا الخليفه مع ابن رشد و كفروا ابن رشد و اعلنوا انه كافر و كل كتبه الفلسفيه خصوصا لازم تتحرق لان مش عجباهم كلامها. اتنفى ابن رشد لبلد صغيره اسمها "أليسانه". و سيطر المتدينين على افكار الخليفه و اتدخلوا فى الحكم و اعلنوا ان وِحِش و كٌخه و حرام حرام حرام حد يشتغل فى الفلسفه و العلوم كلها معدا الطب و الفلك و الحساب دول مسموح بيهم هبابه بس.

من اشهر اعماله 
 

ابن رشد كتب الكثير فى مجالات مختلفه. كتب حوالى 108 كتاب, لكن ما وصلناش منهم الا 58 بس

من شروحاته وتلاخيصه لارسطو:
 تلخيص وشرح كتاب ما بعد الطبيعه(ميتافيزيتا)
 تلخيص وشرح كتاب البرهان او الأورغنون.
 تلخيص كتاب المقولات (قاطيفورياس).
 شرح كتاب النفس
 شرح كتاب القياس.

من مقالاته:
 مقاله فى العقل
 مقاله فى القياس
 مقاله فى اتصال العقل المفارق بالانسان.
 مقاله فى حركه الفلك

مقاله فى القياس الشرطى

من كتبه:
 كتاب مناهج الأدله, وهو من المصنفات الفقهيه والكلاميه فى الاصول.
 كتاب فصل المقال فيما بين الحكمه و الشريعه من الاتصال], وهو من المصنفات الفقهيه والكلاميه.
 كتاب تهافت التهافت اللى كان يرد ابن رشد  على الامام الغزالي حول كتاب " تهافت الفلاسفه".
 كتاب الكليات.
 كتاب "الحيوان".
 كتاب "المسائل" فى الحكمه.
 كتاب "بدايه المجتهد ونهايه المقتصد" فى الفقه.
 كتاب "جوامع كتب أرسطاطاليس" فى الطبيعيات والإلهيات.
 كتاب "شرح أرجوزه ابن سينا" فى الطب.

قالوا عنه 

 ابن رشد اكبر مترجم و شارح لنظريات أرسطو.
 ابن رشد واحد من اشهر مترجمين العرب , لأنه كان أعظم المترجمين فى نقل الفكر الأوروبى للمجتمع العربى, فكانت طريقته فى شرح أرسطو جيده و صحيحه ".
 الفيلسوف الأندلسي ابن رشد سبق عصره, و سبق كل العصور اللى سبقته , و سبق العصور اللى بعده كمان و قدم للاسلام ترجمه لافكار الحضاره الاوروبيه اللى قامت عليها الحضاره الاوروبيه ".

مصادر 

فلاسفه
ابن رشد
اندلوسيين
فلاسفه اندلوسيين
مواليد 1126
وفيات 1198
باروك

الباروك Baroque طراز اوروبى بيتسم بالفخامه فى العماره و الرسم و الزخرفه. ظهر فى ايطاليا فى اواخر القرن الستاشر و وصل لذروته فى اوروبا فى القرن السبعتاشر و بقى موجود لغاية ما ظهر طراز الكلاسيكيه الجديده فى القرن التمنتاشر.

مميزات طراز الباروك بتظهر فى بهو العواميد فى كنيسة القديس بطرس ( سانت بيتر ) فى روما اللى صممه برنينى. فى فرنسا وصل لذروته فى عهد الملك لويس الاربعتاشر و فى اسبانيا فى اعمال تشرجيرو.

عماره
اوروبا
بوريس باسترناك

بوريس ليونيدوفيتش پاسترناك ( Бори́с Леони́дович Пастерна́к) (موسكو، 1890 - 1960) كان كاتب و شاعر و روائى يهودى روسى. كان من انصار الحركه المستقبليه لكن موهبته الادبيه بتتجاوز حد التصنيف. كتب قصتين شعريتين هما "سبكتورسكى" 1926)، و "سنة 1905" (1927).

اول رواياته "دكتور زيفاجو" و هى ملحمه عظيمه حكى فيها عن فترة الثوره الروسيه اتعرضت لإنتقادات جامده فى الاتحاد السوفيتى. الرواية اتحولت لفيلم سينما كبير انتجته هوليوود وقام بدور البطوله فيه الممثل المصرى عمر الشريف.

نال جايزة نوبل فى الادب سنة 1958 لكن رفضها بسبب رد الفعل الوحش اللى حصل فى الاتحاد السوفيتى.

مصادر 

كتاب روس
ادب روسى
واخدين جايزة نوبل
واخدين جايزة نوبل فى الادب
مواليد 1890
وفيات 1960
انا بافلوفا

انا ماتفيفنا بافلوفا ( 1882 - 1931 ) ، راقصة باليه روسيه ، اشتهرت باسلوبها الكلاسيكى و برشاقتها و برقتها. اشتهرت شهره كبيره فى العالم بعد تقديمها عروض بديعه فى اوروبا و امريكا. مثلت فى السينما سنة 1916 و بينت عظمتها الفنيه فى كذا باليه راقص خاصة فى " جيزيل " و " موت البجعه " اللى صممهالها فوكين على مزيكة سان سانس.

مواليد 1882
وفيات 1931
رقاصات روسيات
رقاصات باليه روسيات
ببليوجرافيا

الببليوجرافيا هى علم عمل قوايم الكتب عن مؤلف او بلد او موضوع حسب قواعد معينه.

علم 
الحضارات القديمه سابت اشكال كتيره من القوايم دى.

تطور 
ساهمت الطباعه الحديثه فى تسهيل اصدار القوايم الببليوجرافيه و نشرها للباحثين. المكتبات و الناشرين و الهيئات الدوليه زى اليونيسكو يبهتموا جداً بإصدار انواع كتيره من القوايم عن موضوعات كتيره.

تدريس 
علم الببليوجرافيا بيتدرس فى الجامعات.

لينكات برانيه

مصادر 

علوم
رفعت السعيد

محمد رفعت السعيد (11 اكتوبر 1932 - 17 أغسطس 2017) ، يساري مصرى نشط فى السياسه و كان يرئس حزب التجمع الوطنى التقدمى الوحدوى ونايب فى مجلس الشورى المصرى.

حياته 
رفعت السعيد Mohamed Refaat El-Saeed هو سياسي يساري مصري ترأس حزب التجمع خلف لخالد محيى الدين. اخد شهادة الدكتوراه فى تاريخ الحركة الشيوعية من  المانيا وكان نائب سابق فى مجلس الشورى المصري. يُعتبر السعيد من الأسماء البارزة فى الحركة الشيوعية المصرية من أربعينات القرن العشرون وحتى نهاية السبعينات. اعتقل مرات كتيرة، كمان اعتقل سنة 1978 بعد كتابته مقال موجها الى جيهان السادات مرات الرئيس المصري محمد أنور السادات بعنوان "يا زوجات رؤساء الجمهورية اتحدن". عرف بمعارضته لجميع الرؤساء اللى حكموا مصر، الا أن معارضته للرئيس السادات كانت الاكتر جذرية حسب وصفه.

يعتبر السعيد من أشد المعارضين لجماعة الاخوان المسلمين وله الكتير من المؤلفات النقدية لحركات الاسلام السياسي، زى "حسن البنا: متى؟.. كيف؟.. لماذا؟" و"ضد التأسلم". ويعتقد السعيد أن جماعة الاخوان كانت سببا فى خروج اليسار المصري من العملية السياسية نتيجة لما يعتبره قيامها بخلط الدين بالسياسية. وأمدح فترة توليه رئاسة حزب التجمع، تعرض السعيد للانتقاد على ايد مجموعة من أعضاء الحزب، من بينهم عبد الغفار شكر، لما وصفوه من تحول مسار الحزب علي يده من اكبر حزب معارض فى مصر أيام الرئيس أنور السادات، الى حزب صغير مهادن لنظام الرئيس حسني مبارك ومعاد لجماعة الاخوان المسلمين. وهو ما دفع عدد من المعترضين على الانشقاق وتأسيس حزب التحالف الشعبي الاشتراكي بعد ثورة 25 يناير 2011.

كتبه 

له الكتير من المؤلفات منها:
 عمائم ليبرالية. فى ساحة العقل والحرية (2002)
 السكن فى الادوار العليا و..البصقة (2000)
 تأملات.. فى الناصرية (2000)
 حسن البنا متى كيف لماذا؟ (1997)
 الصحافة اليسارية فى مصر 1950-1952 (1980)
 3 لبنانيين فى القاهرة: شميل، أنطون، جبور، صدر بعام 1973.
 تاريخ الحركة الاشتراكية فى مصر 1900-1925، صدر بعام 1980.
 الصحافة اليسارية فى مصر 1950-1952، صدر بعام 1980.
 حسن البنا متى كيف لماذا؟، صدر بعام 1997.
 ضد التأسلم، صدر بعام 1998.
 مجرد ذكريات، صدر بعام 2000
 ثورة 1919 القوى الاجتماعية ودورها، محاولة لرؤية جديدة، صدر بعام 2009.

مصادر 

مواليد 1932
وفيات 2017
سياسيين مصريين
كتاب مصريين
برلمانيين مصريين
شيوعيين مصريين
اشتراكيين
مفكرين
مفكرين مصريين
رجائى استينو

رجائى شارل رمزي استينو راجل اعمال مصري، رئيس لمجلس إدارة شركة أندكونسلت, بالقاهره

رجائى استينو
اقباط
مأمون الشناوى

مأمون الشناوى ولد فى 1914 المنصورة. شاعر غنائي. نشر انتاجه فى بداية حياته فى جمعية أبوللو للشعر
 اشتغل فى الصحافة فى مجلة روزاليوسف لحد سنة 1939
 مساعد سكرتير تحرير ومشرف على باب الفن فى اخر ساعة 1939
 واحد من مؤسسين جريدة أخبار اليوم واشتغل سكرتير تحرير فيها
 هوه اخو الشاعر والصحفى كامل الشناوى
 الف اغاني افلام سينمائية استعراضية كتير وأغنيات ناجحة لمطربين كبار زى محمد عبد الوهاب وام كلثوم واسمهان وفريد الأطرش
 تو سنة 1994

مأمون الشناوى وام كلثوم 

 أنساك يا سلام 1961 من ألحان بليغ حمدى
 كل ليلة وكل يوم 1964 من ألحان بليغ حمدى
 بعيد عنك 1965، من ألحان بليغ حمدى
 ودارت الايام 1970 لحن محمد عبد الوهاب

مأمون الشناوى ومحمد عبد الوهاب 

 انت وعزولى وزمانى 1941
 ردى عليه (فيلم ممنوع الحب)
 انسى الدنيا وريح بالك (فيلم رصاصة فى القللب)
 آه منك يا جارحنى
 على بالي
 قابلته
 كل ده كان ليه
 من قد ايه كنا هنا
 نشيد الوادى
 زود جيش اوطانك
 نشيد الجهاد

مأمون الشناوى وفريد الأطرش 

 حبيب العمر
 بنادى عليك
 اول همسه
 حكايه غرامى
 الربيع
 نجوم الليل
 ياقلبى يا مجروح
 ما تقولش لحد
 لحن حبى
 سافر مع السلامه
 يا حبيبى طال غيابك
 خليها على الله
 انا كنت فاكرك ملاك
 انت اللى كنت بادور عليك
 جميل جمال
 مقدرش أقول آه
 سنه وسنتين
 ......... ( اغاني اخرى ).

مأمون الشناوى وعبد الحليم حافظ 

 أنا لك على طول
 عشانك يا قمر ألحان محمد عبد الوهاب
 بيني وبينك إيه
 صدفه
 نعم ياحبيبي نعم
 فى يوم من الايام
 كفاية نورك
 حلفنى
 بيع قلبك
 بعد إيه ألحان كمال الطويل
 أقول مأقولشي
 لو كنت يوم أنساك ألحان محمد الموجى
 خايف مرة
 خساره..خسارة ألحان بليغ حمدى
 حلو وكداب لحن محمود الشريف
 إني ملكت فى يدي زمامي" لحن كمال الطويل
 ثورتنا المصرية" لحن رؤوف ذهني

مأمون الشناوى مع مطربين اخرين 
 لأسمهان عدة اغاني فى فيلم "غرام وانتقام" سنة 1944
 الفلليلى مراد اغنية "ليه خلتني أحبك" لحن كمال الطويل
 الف لفايزه احمد "تهجرني بحكاية"، و"بصراحة" من لحن محمد عبد الوهاب

مواليد 1914
وفيات 1994
شعرا مصريين
ادبا مصريين
كتاب مصريين
دقهلاويه
ناس من المنصوره
مفيد ابراهيم سعيد

مفيد ابراهيم سعيد (1930 - 2023) بروفسور مصرى واستاذ الجراحه بكلية الطب القصر العينى ،اتولد فى 25 ابريل 1930 فى القاهرة والده القس الانجيلى ابراهيم سعيد.
 متجوز ولديه ابن وبنت
 دكتوراه جراحة عامة من جامعة القاهرة 1958
 نائب للجراحة العامة فى قصر العينى 1955
 باحث فى وحدة الابحاث الطبية التابعة للبحرية الامريكية 1959
 مدرس للجراحة العامة فى القصر العينى 1967
 استاذ الجراحة العامة 1970، ورئيس اقسام الجراحة فى كلية طب جامعة القاهرة من 1989
 عضو اللجنة العامة لترقية اساتذة الجراحة
 عضو لجنة الدراسات العليا فى قصر العيني
 عضو كلية الجراحين الدولية
 عضو كلية جراحى الجهاز الهضمى الدولية
 له ابحاث فى الجراحة منشورة فى دوريات محلية وأجنبية
 واعظ مسيحى شهير
 شيخ بالكنيسة الانجيلية بقصر الدوبارة

حياته
دكتور مفيد ابراهيم سعيد دكتوراه (الجراحة العامة)
أستاذ الجراحة. ورئيس أقسام الجراحة قبل كده بجامعة القاهرة، مصر. مارس الجراحة فى مصر، وقام بتدريس وتدريب الجراحين على مر السنين.

كمان هو كبير شيوخ الكنيسة المشيخية الانجيلية بقصر الدوبارة، القاهرة، مصر.

الدكتور سعيد هو مبشر انجيلى و وعظ بانتظام فى كنيسة قصر الدوبارة المشيخية لاكتر من نص قرن.

ومتحدث ضيف فى معظم الكنائس الانجيلية فى القاهرة وفى مدن تانيه فى كل اماكن مصر. كان ضيف متحدث فى المؤتمر السنوى للكنيسة المعمدانية العربية فى بوسطن والكتير من المؤتمرات الكنسية التانيه فى امريكا الامريكانيه وكندا على مدار الثلاثين سنة الماضية.

وهو خبير فى تعليم الكتاب المقدس وفى الايمان المسيحي.

وكان يتم بث خطبه بانتظام عبر الانترنت ومحطات الراديو والتلفزيون الفضائية. تنشر مقالاته فى معظم الدوريات والمجلات المسيحية فى الشرق الأوسط والاتحاد الأوروبى وأمريكا الشمالية.

كان الدكتور سعيد هو المترجم الفورى للقس بيلى جراهام فى بعثة القاهرة، ومؤخر فى أوتاوا، كندا.

الدكتور مفيد متجوز من ليلى موسى سعيد أستاذة اللغة الانجليزية ، ابنهم سامي، الجراح، وهاله طبيبة الأطفال، مع عائلاتهم وأحفادهم الخمسه.

مصريين
اطبا مصريين
اكاديميين مصريين
جراحين مصريين
اساتذة قصر العينى
متعلمين فى جامعة القاهره
جمال البنا

جمال البنا و اسمه بالكامل جمال احمد عبد الرحمن محمد البنا الساعاتى مفكر اسلامى اخو حسن البنا الصغير اللى اسس جماعة الاخوان المسلمين, اتولد سنة 1920 فى المحموديه بمحافظة البحيره بمصر و مات سنة 2013.

كتبه 

 على هامش المفاوضات.
 المرأة المسلمة بين تحرير القرآن وتقييد الفقهاء.
 الحجاب.
 ثلاث عقبات فى الطريق الى المجد.
 ديمقراطية جديدة.
 جواز إمامة المرأة الرجال.
 قضية الفقه الجديد.
 الاسلام والعقلانية.
 حرية الاعتقاد فى الاسلام.
 الاصول الفكرية للدولة الاسلامية.
 ما بعد الإخوان المسلمين.
 مسؤولية فشل الدولة الاسلامية فى العصر الحديث.
 قيمة العدل فى الفكر الأوروبي والفكر الاسلامي.
 نحو فقه جديد (3 اجزاء).
 قضية الفقه الجديد.
 الاسلام هو الحل.
 رسالة الى الدعوات الاسلامية المعاصرة.
 خطابات حسن البنا الشاب الى ابيه.
 البرنامج الاسلامي.
 كلا ثم كلا.
 العودة الى القرآن.
 الربا.
 قضية الحرية فى الاسلام.
 سيادة القانون والحكم بالقرآن.
 قصة فرسان العمل.
 فى التاريخ النقابي المقارن.
 العمل فى الاسلام.
 الحركة العمالية الدولية.
 العمال والدولة العصرية.
 الحساية الدينية.
 الجمع بين الصلاتين.
 قضية الانتاج.
 الإيمان بالله.
 إيماننا.
 فى الأجازة.
 أخت الصلاة المهجورة.
 نحن ودعوتنا.
 المعارضة العمالية فى عهد لينين.
 قضية القبلات.
 جناية قبيلة حدثنا.
 العهد.
 هل يمكن تطبيق الشريعة؟
 الاسلام دين وأمة وليس دينًا ودولة.
 الاسلام وحرية الفكر.
 الجهاد.
 تفسير القرآن الكريم بين القدامى والمحدثين.
 تفنيد دعوى حد الردة.
 روح الاسلام.

لينكات برانيه 

 لقاء مع جمال البنا 
 الموقع الرسمي لجمال البنا

مصادر 

مواليد 1920
وفيات 2013
كتاب مصريين
مفكرين مصريين
بحراويه
ناس من المحموديه
ناصف ساويرس

ناصف انسي ساويرس (اتولد سنة 1961 فى القاهرة) واحد من كبار رجال اعمال المصريين، الرئيس التنفيذي لشركة أوراسكوم للصناعات الانشائية. اصغر ابن لانسى ساويرس رئيس ومؤسس مجموعة أوراسكوم واخو نجيب ساويرس رئيس شركة اوراسكوم تليكوم و شركة موبينيل.

 حاصل على بكالوريوس اقتصاد من جامعة شيكاغو
 عضو فى أمانة قطاع الاعمال فى الحزب الوطني الديمقراطي
 عضو فى غرفة التجارة الأميركية
 عضو الغرفة الألمانية العربية للصناعةِ والتجارة
 عضو نادي الرّئيسِ الصغيرِ
 صفحة ناصف ساويرس فى موقع أوراسكوم للصناعات الانشائية

مراجع 

مواليد 1961
ناصف ساويرس
مليارديرات مصريين
غاسلين اموال
اقباط
سوهاجيين
ناس من طهطا
مصريين ضد ثورة 25 يناير
اسامه الغزالى حرب

اسامة الغزالي حرب رئيس حزب الجبهة الديمقراطية المصرى وعضو مجلس الشوري , وكان عضو بأمانة السياسات بالحزب الوطني الديمقراطي الحاكم فى مصر قبل ما يستقيل.

ريس تحرير مجلة السياسة الدولية و مستشار فى مركز الاهرام للدراسات السياسية والاستراتيجية وأستاذ مش متفرغ للعلوم السياسية فى جامعة قناة السويس

تعليمه 

 بكالوريوس اقتصاد وعلوم سياسية، سنة 1969، جامعة القاهرة
 ماجستير علوم سياسية، سنة 1978، جامعة القاهرة
 دكتوراه فى فلسفة العلوم السياسية، سنة 1985، جامعة القاهرة

كتبه 
  
 الاستراتيجية الاسرائيلية والمقاومة فى الارض المحتلة - القاهرة: مركز الدراسات
 مستقبل الصراع العربي الاسرائيلي - بيروت: مركز دراسات الوحدة العربية
 الإرهاب والثورة فى العالم التالت - عمان: منتدى الفكر العربي 1984
 الاحزاب السياسية فى العالم التالت - الكويت: عالم المعرفة 1987
 مصر تراجع نفسها - القاهرة: دار نهضة مصر 1999

مواليد 1947
اكاديميين مصريين
كتاب مصريين
برلمانيين مصريين
صحفيين مصريين
قاهريين
ناس من شبرا
مصريين مع ثورة 25 يناير
متعلمين فى جامعة القاهره
انسى ساويرس

انسى نجيب ساويرس كان واحد من رجال الاعمال المصريين.

حياته 
انسى ساويرس اتولد يوم 14 اغسطس سنة 1930 فى سوهاج, كان مؤسس ورئيس مجموعة اوراسكوم Orascom,خد بكالوريوس زراعه من جامعة القاهره, برغبة ابوه عشان ياخد باله من عزبتهم . شارك مقاول اسمه لمعى يعقوب و عملو شركه سموها لمعى و انسى, اتأممت شركتهم سنة 1961 و ضموها لشركة عبود اللى اتأممت و شركه بلجيكيه اتأممت و سموها شركة النصر و بقا موظف فيها و كان بياخد مرتب من شركته المؤممه 150 جنيه فى الشهر لمدة خمس سنين لانه كان ممنوع من السفر بعد تاميم شركته عشان يتاكدو ان الشركه مش مديونه, سافر ليبيا سنة 1966 لما سمحو له يسافر و اشتغل هناك مقاول مع ليبيين و نافس المقاولين الايطاليين, رجع مصر فى اغسطس سنة 1977, خد توكيل عربيات فولفو السويديه و اسس شركة اوراسكوم للمقاولات العامة و التجاره ورجع سماها اوراسكوم للانشاء و الصناعة و اوراسكوم للصناعات الانشائيه, متجوز من يسريه لوزه و ليه تلات ولاد: نجيب ساويرس, رئيس شركة اوراسكوم تليكوم و شركة موبينيل; سميح ساويرس, رئيس شركة اوراسكوم للفنادق و التنميه, ناصف ساويرس, الرئيس التنفيذى لشركة اوراسكوم للصناعات الانشائيه.

عيلته 
ابوه محامى اسمه نجيب ساويرس و امه اسمها بديعه عطا الله, ليه اخين محاميين و اخت واحده, مراته اسمها يسريه لوزه.

الدراسه 
بكالويوس زراعه جامعة القاهره سنة 1930.

وفاته 
انسى ساويرس مات يوم 29 يونيه سنة 2021, و صلو عليه فى كنيسة العدرا و الملاك للاقباط الارتوذكس فى الجونه فى البحر الاحمر و اندفن فى الجونه.

لينكات برانيه 
 مؤسسة ساويرس للتنميه الاجتماعيه
 صفحة انسى ساويرس فى موقع أوراسكوم للصناعات الانشائيه 
 مقال عن ساويرس فى الاهرام ويكلى

لينكات برانيه

مصادر 

مواليد 1930
وفيات 2021
انسى ساويرس
مليارديرات مصريين
اقباط
غاسلين اموال
سوهاجيين
ناس من طهطا
مصريين ضد ثورة 25 يناير
متعلمين فى جامعة القاهره
سميح ساويرس

سميح انسي ساويرس (اتولد فى 28 يناير 1957 فى القاهرة) واحد من كبار رجال اعمال المصريين، ريس شركة اوراسكوم للفنادق والتنمية
ابن لانسى ساويرس ريس ومؤسس مجموعة أوراسكوم . واخو نجيب ساويرس ريس شركة اوراسكوم تليكوم و شركة موبينيل.

 درس فى المدرسة الألمانية
 دبلوم هندسة ميكانيكية من جامعة برلين التقنية.
 بعد ماخلص دراساته فى المانيا، مسك شركة أوراسكوم للفنادق والتنمية المصرية.
 شيد منتجعات الجونة و مرتفعات طابا على البحر الاحمر.
 ريس نادي الجونة.

شوف كمان 
 حوار مع سميح ساويرس

مواليد 1957
سميح ساويرس
مليارديرات مصريين
اقباط
معماريين مصريين
مهندسين مصريين
غاسلين اموال
سوهاجيين
ناس من طهطا
مصريين ضد ثورة 25 يناير
لويس بشارة

لويس شحاتة يوسف بشارة اتولد فى 7 مايو 1939 فى  طنطا ، محافظة الغربية. و هو واحد من رجال الاعمال المصريين

 خد بكالوريوس العلوم والكيميا من جامعة عين شمس 1959
 اشتغل كيميائي بشركات خاصة من 1959-1962
 عمل مصنع الزيتون لطباعة المنسوجات 1962
 عمل مصنع صباغي الاميرية 1970
 عمل شركة بي تي إم 1983 BTM
 عمل شركة مارى لوى عام 1989 ، وشركة البشارة للأزياء عام 1990
 عضو بمجالس إدارة مجلس الأمناء وعضو جمعية تنمية المجتمعات العمرانية الجديدة ولجنة تطوير الغزل والنسيج وعضو معهد الموضة بمصر
 عضو جمعية رجال الاعمال
 رئيس سابق لنادي روتاري مصر الجديدة عام 1987 .
 خد وسام زمالة هاريس 1978
 خد كاس أحسن مشروع لخدمة المجتمع من مؤتمرات الروتاري عام 1988 على مشروع الصالة المتغطية.
 متجوز وعنده تلات بنات

شوف 
ليستة اغنيا مصر سنة 2009

لويس بشارة
وطنيين مصريين
كمال الشيخ

كمال محمود الشيخ (1919 - 2004) مخرج سينمائي مصرى
 اتأثر بسينما المخرج الأميركي المعروف الفريد هيتشكوك فسموه "هيتشكوك مصر"
 متجوز و له ابن وبنت
 دبلوم تجارة 1939
 دراسات عليا فى السينما والتلفزيون من جامعة بوسطن بالولايات المتحدة الامريكية 56-1960
 مونتير سينمائي
 مخرج سينمائي كبير
 كبير مخرجين بتلفزيون مصر من 59-1988
 عضو نقابة المخرجين بتلفزيون مصر من 59-1988
 عضو نقابة المهن السينمائية
 استاذ غير متفرغ لمادة المونتاج بالمعهد العالي للسينما 6-1961
 مؤسس تلفزيون دولة الكويت
 عضو لجان التحكيم لجوايز الدولة التشجيعية "سينما وتلفزيون"
 عضو لجان تحكيم جوايز صندوق دعم للافلام التسجيلية ،
 عضو لجان تحكيم جمعية الفيلم للافلام المصرية

مونتاج للافلام أهمها 
 
 ابن النيل 1950
 صراع فى الوادي 1953
 باب الحديد 1955
 رد قلبي 1957
 المرأة المجهولة 1959
 لا وقت للحب 1961
 المومياء 1970
 الأراجوز 1989

اخراج 

 تجار الموت انتاج 1957
 قاهر الزمن (1987)
 الطاووس (1982)
 الصعود الى الهاوية (1978)
 وتالتهم الشيطان (1978)
 على من نطلق الرصاص (1975)
 الهارب (1974)
 شيء فى صدري (1971)
 غروب وشروق (1970)
 ميرامار (1969)
 بئر الحرمان (1969)
 ابو الهول الزجاجى (1968)
 الرجل الذى فقد ظله (1968)
 المخربون (1967)
 3 لصوص (1966)
 الخائنة (1965)
 الشيطان الصغير (1963)
 الليلة الاخيرة (1963)
 اللص و الكلاب (1962)
 لن اعترف (1961)
 ملاك و شيطان (1960)
 قلب يحترق (1959)
 من اجل ست (1959)
 سيدة القصر ( 1958)
 ارض السلام (1957)
 الملاك الصغير (1957)
 الغريب (1956)
 حب ودموع (1955)
 حياة او موت (1954)
 مؤامرة (1953)
 البيت رقم 13 (1952)

جوايز 
 دروع ريادة وشهادات تقدير
 جايزة الدولة التقديرية فى الفنون من المجلس الاعلى للثقافة، 1991

اتوفى كمال الشيخ فى يناير 2004

مواليد 1919
وفيات 2004
مخرجين مصريين
مصريين اخدوا جايزة الدوله التقديريه
منايفه
ناس من الشهداء
مونتيرات
كمال عطيه

كمال عطيه حنا عطيه (7 فبراير 1919- 15 يناير 2008) مخرج سينمائي معروف اتولد فى فى القاهرة ,متزوج .

مساعد مخرج فى تلات افلام 
 دايما فى قلبي
 المنتقم
 مغامرات عنتر وعبلة

اخراج 

 عشاق الليل
 رسالة الى الله
 نهاية الطريقة
 البعض يعيش مرتين
 الشوارع الخلفية
 قنديل ام هاشم
 بنت 17
 قتلت زوجي
 المجرم
 ثورة البنات
 طريق الشيطان
 مدينة الصمت
 ما بعد الحب
 غضب الحليم
 ليس لعصابتنا فرع اخر
 رصد خان (الفرقه القوميه الفيوم)

افلام قصيرة 
للهيئة العامة للاستعلامات منها:
 فجر جديد
 منجزات ثورة 23 يوليو
 شاطئ الأمل
 أولاد مصر
 عن انتصارات اكتوبر
 الشجرة الخطر

الف 

 القبلة والظلام
 قصص وسيناريوهات افلام سينمائية
 اغاني افلام

جوايز 
 
 جايزة الفيلم الممتاز من مهرجان كورك الدولي ايرلندا عن فيلم رسالة الى الله ،
 شهادة تقدير الرواد من مهرجان القاهرة الدولي فى العيد الستين للسينما عن مجموعة اعماله الفنية.

لينكات برانيه 
 ايلاف

مواليد 1919
وفيات 2008
مخرجين مصريين
اقباط
الانبا انطونيوس مرقس

مجدي صبحي ميخائيل (الأنبا أنطونيوس مرقس) اتولد يوم 4 سبتمبر 1936 فى القاهرة. اسقف سنة شئون افريقيا فى الكنيسة القبطية الاورثوذكسية
 
 بكالوريوس طب وجراحة 1959
 دبلوم امراض الاطفال 1964
 طبيب امتياز بمستشفيات وزارة الصحة 1960
 طبيب حر 1961
 نايب بمستشفى الهلال الاحمر 1965
 طبيب بمستشفيات جامعة هيلاسلاس بأديس أبابا – اثيوبيا 1966-1975
 راهب حسب تقاليد الكنيسة القبطية
 أسقف سنة شئون افريقيا بالكنيسة القبطية
 عضو مجلس الكنايس العالمي ومجلس كنايس كل افريقيا ونايب له
 سكرتير تنظيمي لمنظمة الكنايس المستقلة الافريقية
 عضو المجمع المقدس ، للكنيسة القبطية
 اسس منظمة الكنايس الافريقية المستقلة

قساوسه مصريين
مواليد 1936
اطبا مصريين
رجال دين مصريين
رجال دين مسيحيين مصريين
زكى سويدان

محمد زكى سويدان بروفيسير مصرى وجراح اتولد يوم 14 مايو 1913 فى دقادوس ميت غمر محافظة الدقهليه. متجوز و عنده اربع اولاد.

بيوجرافيا 
 بكالوريوس طب وجراحة 1936
 عضو كلية الأطبا الملكية بلندن 1946
 دكتوراه امراض باطنة 1947
 دبلوم وظايف اعضاء
 مدرس بكلية طب جامعة القاهره 1938
 أستاذامراض الباطنة 1956 كلية طب عين شمس
 ريس قسم امراض الباطنة 1966
 استاذ زاير بكلية طب جامعة ڤيينا 1973
 مستشار طبي للقوات المسلحة من 1974
 عضو جميعة وليم هارفي بلندن لأمراض القلب منذ 1963
 ريس الجمعية الاكلينيكية طب عين شمس من 1966-196
 عضو التكامل الطبي بين مصر والسودان 1983
 اشترك فى تأسيس كلية طب عين شمس وكلية طب الزقازيق 1970

كتبه 
  
 امراض الكلى والباطنة بالانجليزية 1964
 فشل اجهزة الجسم الحيوية (بالإنجليزية) 1969
 التمريض والاسعاف 1970
 الصلاة صحة ووقاية وعلاج (بالعربية والانجليزية) 1976
 الانسان فى أحسن تقويم 198

جوايز 
 وسام العلوم والفنون من الدرجة الأولى
 براءة تقديرمن المجلس الاعلى للعلوم بسوريا

اطبا مصريين
مواليد 1913
متعلمين فى جامعة القاهره
محمد سلماوى

محمد سلماوى اديب وكاتب صحفي ومسرحي، اتولد فى 26 يوليه 1945 بالقاهرة. متجوز وله ابن وبنت.

 درس فى كلية فيكتوريا
 ليسنانس اداب لغة انجليزية وآدابها من جامعة القاهرة 1966
 دبلوم مسرح شكسبير من جامعة اوكسفورد 1969
 دبلوم فى التاريخ البريطاني من جامعة برمنجهام 1970
 ماجستير فى علم الاتصال بالجماهير من الجامعه الامريكيه فى القاهره 1975
 مدرس مساعد لغة انجليزية وآدابها بكلية الاداب – جامعة القاهرة من 1966-1970
 محرر الشئون الخارجية بجريدة الاهرام من 1970-1988
 خبير فى مركز الدراسات السياسية والاستراتيجية من 1977-1979
 وكيل وزارة الثقافة للعلاقات الثقافية الخارجية 1988-1989
 عضو مجلس تحرير جريدة الاهرام من 1989
 ريس تحرير جريدة الاهرام ابدو
 ريس اتحاد الكتاب مصر وأمين عام اتحاد الكتاب العرب

مؤلفاته 
مسرحيات
 سالومي
 فوت علينا بكرة
 القاتل خارج السجن، سالومي
 اثنين تحت الارض
مجموعات قصصية
 الرجل الذى رجعت اليه ذاكرته
 كونشرتو الناي
رواية
 الخرز الملون
كتب
 اصول الاشتراكية البريطانية

جوايز 

 جايزة درع مهرجان جرش المسرحي بالأردن عن مسرحية سالومي اللى مثلت مصر فى المهرجان.
 جايزة كتاب افريقيا

مواليد 1945
كتاب مصريين
مترجمين مصريين
متعلمين فى جامعة القاهره
على سالم

على سالم كاتب و مسرحى مصرى كبير ، اتولد فى مدينة دمياط 1936 واتوفى فى القاهره فى 22 سبتمبر 2015 .

له اعمال منها 15 كتاب و27 مسرحية أغلبيتها روايات ومسرحيات كوميدية وهجائية، كمان نشر تعليقات وآراء سياسية خاصةً بشأن السياسة المصرية والعلاقات بين العالم العربى واسرائيل.

أول مسرحياته اللى قدمته ككاتب محترف كانت (ولا العفاريت الزرق) ، بعدها كتب مسرحية (حدث في عزبة الورد)،اللى قدمها ثلاثي أضواء المسرح جورج وسمير والضيف، بعد بروفات 9 ايام بس، واستمر عرضها 4 شهور في سابقة من نوعها في وقتها، واشهر مسرحياته على الاطلاق هى مسرحية (مدرسة المشاغبين) اللى قام ببطولتها عادل امام و احمد زكى.

جوايز 
 دكتوراة فخرية من جامعة بن جوريون في النقب فى يونيو 2005.
 جايزة الشجاعة المدنية قدمتها مؤسسة تراين الأمريكية، وقيمتها 50 ألف دولار أمريكي وتسلمها يوم الأربعاء19 نوفمبر2008 بمقر إقامة السفير الأمريكي بلندن.

اعماله 
 15 كتاب و 27 مسرحية أغلبهم روايات و مسرحيات كوميدية
  
 الناس اللى فى السماء الثامنة 1963
 ولا العفاريت الزرق
 حدث فى عزبة الورد
 أثقب
 الرجل اللى ضحك على الملائكة" (1966
 أنت اللى قتلت الوحش - كوميديا أوديب 1970
 مدرسة المشاغبين
 الناس اللى فى السماء الثامنة (1963)
 طبيخ الملائكة
 عفاريت مصر الجديدة
 الملوك يدخلون القرية
 العيال الطيبين
 أولادنا فى لندن
 بكالوريوس فى حكم الشعوب
 عملية نوح
 رحلة الى اسرائيل (1994)
 الكلاب وصلت المطار (1996)
 خشب الورد
 البترول طلع فى بيتنا
 البوفيه
 بير القمح
 اغنية على الممر
 الكاتب فى شهر العسل
 الكاتب والشحات
 المتفائل
 الملاحظ والمهندس
 أعمدة الضحك السبعة (٢٠١١)

جايزة 

 جايزة الشجاعة المدنية من مؤسسة تراين الامريكية

لينكات خارجيه 
 الحب و الكراهيه للحبيبه .. - (هزيمة التطرف)

مصادر 

مواليد 1936
وفيات 2015
ادبا مصريين
كتاب مصريين
ادب مصرى حديث
روائيين مصريين
مسرحيين مصريين
صهاينه
دمايطه
ناس من مدينة دمياط
محمد صبحى

محمد صبحي, ممثل ومؤلف ومخرج مسرحي وهو من مواليد (3 مارس 1948) فى القاهرة.اتخرج من المعهد العالي للفنون المسرحية قسم تمثيل و اخراج بتقدير امتياز مع مرتبة الشرف سنة1971 و اتعين معيد فى المعهد , بس هو ساب التدريس وعمل "استديو الممثل "و اشتغل معه لينين الرملى اللى كان دفعته و اللى عمل معه مجموعة من احسن اعمالهم اللى على المسرح زى مسرحية تخاريف و وجهة نظر. صبحى عمل مسلسلات و مسرحيات كتيير و افلام كمان مع انه معملش اى فيلم جديد من حوالى 20 سنة. صبحى ابتدى فى ادوار صغيرة فى الاول و زى مع محمود المليجى و فؤاد المهندس وغيرهم. صبحى طلع من فرقته المسرحية ممثلين كتير زى احمد ادم و صلاح عبدالله و هانى رمزى و عبدالله مشرف

مسرحياته 
 
محمد صبحى اتأثر جامد بنجيب الريحانى وقدم مسرحياته مرة تانيه بس بشكل عصرى زى مسرحية "لعبة الست". اتكتب اسم محمد صبحى فى الموسوعة البريطانية لما قدم شخصية "هاملت" بتاعة شيكسيبير و قالوا عنه انه فنان مصرى بشكل جديد. و عمل مسرحيات كتيير زى

 انتهى الدرس ياغبى
 علي بيه مظهر
 الجوكر
 انت حر
 الهمجى
 البغبغان
 وجهة نظر
 ماما امريكا
 تخاريف
 مسرحية عيلة ونيس
 سكة السلامة 2000
 كارمن
 لعبة الست
 هاملت
 مسرحية روميو وجوليت
 اوديب ملكا
 المهزوز
 التعلب (مسرح القصر الثقافى الروسى)
 و بيحضر لـ 6 مسرحيات منها خيبتنا و لكن توقف عنها بعد الثورة ومسرحية انا والنحلة والدبور

افلامه 
عمل افلام كتيره منهم

 رجل بسبع ارواح
 ابناء الصمت
 الكرنك
 العميل رقم 13
 اونكل زيزو حبيبى
 هنا القاهرة
 على بيه مظهر والاربعين حرامى

مسلسلاته 

 يوميات ونيس ( مسلسل له 7 اجزاء و شغاليين فى الجزء 8)1994-1998 و رجع تانى فى سنة 2009
 فرصة العمر
 كيمو
 رحلة المليون
 سنبل بعد المليون (1987)
 فارس بلا جواد (2003)
 أنا وهؤلاء (2005)
 ملح الارض
 عايش فى الغيبوبة (2006)
 رجل غنى فقير جدا

مواليد 1948
ممثلين مصريين
مخرجين مصريين
كوميديانيين مصريين
مسرحيين مصريين
قاهريين
ناس من حى السيده زينب
مصريين مع ثورة 25 يناير
بوليس

البوليس (من اصل انجليزى: Police; تعريب الاسم: الشُرطة) هو واحد من الاجهزة اللى شغلتها انها تحمى الناس و تنفذ القانون و حماية الممتلكات، و الحد من الاضطرابات المدنية. البوليس بيكون تبع وزارة الداخليه.

تخصصات 
البوليس فيه تخصصات كتيره زى ممكن مثلا, شعبة مكافحة المخدرات, المرور, الامن العام و غيرهم كتيير.

محايده 
البوليس شغلته: انه يحمى الناس م الأذيه و بيحرص على سلامتهم و ما بياخدش اوامر من جهة او حزب و بيبقى محايد.

واجب البوليس 

 انه يمنع الجريمة قبل ما تحصل.
 انه يحقق و يحل الجرايم اللى حصلت ويجيب الجانى باسرع وقت.
 ان يحول المجرمين بعد التحقيق للنيابة العامة.
 ان يطارد تجار المخدرات و ساعات المتعاطيين.
 انه يسهل حركة المرور.
 الاشراف على مراكز التأهيل والاصلاح.
 انه يفض الخناقات و يحل المشاكل بين الناس ويحميهم.
 القبض على و ترحيل الاجانب الخطرين على الامن و منع دخولهم البلاد.

الإنترپول 

الانترپول دا بوليس دولى اتئسس سنة 1923. الانترپول عباره عن منظمة عالمية بتتكون من بوليس اكتر من 186 دولة. اعضاء الانترپول بيساعدوا بعض بمعلومات او انه يقبض على المجرمين وبيبقى فيه اتفقيات بين الدول انهم يسلموا المجرميين لبعضهم او ان الدولة التانيه تقبض على مجرم للدولة تانيه.

مصادر
كاس الامم الافريقيه

كاس الامم الافريقيه (كاس امم افريقيا) هو البطوله الرئيسية لكورة القدم فى افريقيا بينظمها الاتحاد الافريقى لكورة القدم (الكاف) ، و اول بطوله كانت سنة 1957 فى اثيوبيا وفاز بيها المنتخب المصرى . من سنة 1968 البطوله بينظمها الاتحاد الافريقى لكرة القدم كل سنتين . مصر فازت بالبطوله 7 مرات و بكده هى أكتر بلد فى افريقيا فازت بيها .

مصادر 

كاس امم افريقيا
الاتحاد الافريقى لكورة القدم
عدلى ابادير

عدلى بك أبادير يوسف ( مصر، 16 فبراير 1920 - سويسرا ، 31 ديسمبر 2009) مهندس مصرى و واحد من ابرز رجال الاعمال فى مصر

شارك فى انشاء جورنال وطنى سنة 1958 و الموسوعه القبطيه.

مواليد 1920
وفيات 2009
اقباط
رجال اعمال مصريين
لبنانويه

اللبنانويه مصطلح بيعبر عن احساس لبنانيين بإنتمائهم لبلدهم لبنان و شعورهم بإن لبنان والثقافه اللبنانيه مميزه و ليها خصايص و صفات معينه مش موجوده فى المنطقه المحيطه بلبنان. بتركز اللبنانويه على لبنانية لبنان و هويتها وشخصيتها و تميزها و كيانها الثقافى و الاجتماعى اللى بيجمعو الشعب اللبنانى بكل طوايفه ، و ان لبنان لازم تعيش و تطور على اساس الهويه الثقافيه اللبنانيه من غير تأثيرات خارجيه من المنطقه المتواجده فيها لبنان. من اشهر اللى اتكلمو على اللبنانويه و ناقشوها المفكر اللبنانى الكبير منح الصلح اللى كمان بيؤمن بمصرية مصر وله عباره مشهوره بتقول : "القبائل العربية و مصر".

شوف كمان 

 حزب التجدد
 سعيد عقل

مواقع خارجيه ليها علاقه بالموضوع 
 اللبنانوية 
 صراع قبائل 

لبنان
مصطلحات
محافظة شمال سينا

محافظة شمال سينا هى محافظة مصريه فى اقصى شمال شرق مصر. عاصمة شمال سيناء هى مدينة العريش.

بها ايضا مدن عديدة منها:

رفح, الشيخ زويد, بئر العبد.

وكل مدينة تمتاز بعدة اشياء مثلا:

تتميز مدينة رفح المصرية بالزراعة بجميع انواعها وذلك بسبب خصوبة التربة ووفرة المياه وايضا المناخ المعتدل.

اهم المحاصيل الزراعية الزيتون, اليوسفي (الكلمنتينة), البرتقال,الليمون, الطماطم, العنب, التين, الخوخ, اللوز, الجوافة, البلح, الرمان, البطيخ, الشمام.

وعدد كبير من هذه المحاصيل كان يصدر للخارج لجودته.

مدينة الشيخ زويد تتميز بما تتميز به مدينة رفح من الزراعة زذلك لقربهما من بعضهم البعض مايضا تتعبر مدينة سياحية لجمال شواطئها.

شوف كمان 
 محافظات مصر

محافظات مصر
شمال سينا
صولانج الجميل

صولانج الجميل (اتولدت باسم صولانج لويس توتنجى سنة 1949) هى سياسية وسيدة اولى سابقة للبنان. تبقى ارملة بشير الجميل رئيس لبنان المنتخب السابق (1947-1982) اللى اغتالوه قبل ما يستلم منصبه. ساهمت فى تأسيس مؤسسة بشير الجميل سنة 1982 عشان تخلد ارثه.

صولانج الجميل، هى مسيحية مارونيه وتبقى بنت الدكتور الجراح لويس توتنجي اللى كان من مؤسسين حزب الكتايب. انضمت لحزب الكتايب من وهي عندها 15 سنة. صولانج اتجوزت بشير الجميل سنة 1977 بعد سنين كانوا يعرفوا فيها بعض وبيحبوا بعض. بنتهم الاولى، مايا، اتولدت السنه اللى بعديها، واتقتلت سنة 1980 فى عربية باباها اللى كان محطوط فيها قنبلة عشان تموته هو. بنتهم التانية، يمنى، اتولدت سنة 1980 وابنهم نديم، اتولد سنت 1982 قبل شهور قليله من اغتيال باباه. صولانج ربت ولادها الاتنين على انهم يكملوا مسيرة باباهم، ونديم قال انه عايز يمشي ورا باباه ومامته بانه بانه يخش الحياة السياسية.

صولانج الجميل عارضت بشدة الاحتلال السوري للبنان والوجود العسكري السوري فى لبنان. صولانج موالية للغرب، وفي سنة 2003، ايدت جورج بوش فى قراره فى غزو العراق وخلع حكومة صدام حسين وعملت عشا رسمي فى بيتها فى اغسطس 2003. صولانج قالت ان دي خطوة تاريخية لامريكا عشان الديمقراطية ومحاربة الارهاب وصنع السلام وتدوق الناس طعم الحرية. انضمت بردو لابنها، نديم، فى تاييد حكمت ديب من التيار الوطني الحر واللي حطها فى خلاف مع نسيبها الرئيس السابق امين الجميل اللى كان بيأيد هنري الحلو.

صولانج انتقدت فى كذا مظاهرة الاحتلال السوري. فى 30 مايو صولانج فازت فى الانتخابات عن دايرة بيروت الاولى. وفي انتخابات 2009 مترشحتش تاني عشان ابنها نديم نزل الانتخابات بدل منها.

شوف كمان 
عيلة الجميل

لينكات برانيه

مصادر 

مواليد 1949
عيلة الجميل
سيدة لبنان الاولى
مسيحيين لبنانيين
سياسيين لبنانيين
كيه جى بى

الكيه جى بى (KGB,  КГБ) هو اختصار لاسم جهاز المخابرات ايام الاتحاد السوڤييتى او زى ما كانو بيسموها لجنة امن الدوله ().

اتكون الجهاز دا سنة 1954 عشان يكون السيف و الدرع بتوع الحزب الشيوعى السوڤييتى و بعد اما انهار الاتحاد السوڤييتى، استبدلوه سنة 1991 بجهاز FSK او خدمات مكافحة المخابرات الفيدراليه و رجعو تانى سنة 1995 و غيرو اسمه لـFSB او خدمات الامن الفيدرالى للاتحاد الروسى.

الكيه جى بى كانت ليه مسئوليات كتيره بتشمل عمليات المخابرات بره الاتحاد السوڤييتى و كمان حماية القاده السوڤييت المهمين، الاشراف على قوات حرس الحدود و مراقبة سلوكيات الناس بشكل عام جوه الاتحاد السوڤييتى. من اشهر الناس اللى كانو ضحايا للقهر اللى كان بيمارسه الكيه جى بى: الاديب الروسى اليكساندر سولزينيتسين و العالم النووى اندرى ساخاروڤ و الاتنين كانو واخدين جوايز نوبل; الاولانى فى الاداب و التانى فى السلام.
الكيه جى بى كان بيعتبر اكبر جهاز مخابرات - بوليس سرى فى العالم كله، بيقدر الباحثين عدد الموظفين اللى كانو بيشتغلو فيه بحوالى 480,000 موظف: منهم 200,000 فى حرس الحدود، عدد المخبرين اللى جندهم الجهاز مش معروف لحد دلوقتى بس التقديرات بتترواح بالملايين.

لينكات برانيه

مصادر 

مخابرات
تاريخ الاتحاد السوفييتى
كيه چى بى